《古东门行》
宋代·李之仪

元鼎元年东有兵，未央催班不待明。龙骧虎步拥旄出，蚁蚁部曲随鸣钲。

三千珠履皆上客，囊中有锥谁为发。莫歌雌兔眼迷离，长城可倚知在谁。

千羊不如一狐腋，草底寒虫漫啾唧。两口四目未必智，天下奇才余星坠。

舟中指可掬，冀北马群空。漆身吞炭为国士，射足接处谋已同。

义感丹诚虹贯日，坛上成功方顷刻。纵有明珠千丈长，安能保得头常黑。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。